open-index/open-wikipedia-markdown huggingface dataset:
Апостол Онисим

**Апостол Онисим** е еден од Седумдесеттемината апостоли и епископ на Византион во периодот од 54 до 68 година. Му бил роб на Филимон, богат човек и угледен во градот Колосај во Фригија, но нешто му згрешил на својот господар по кое морал да побегне во Рим, каде што бил покрстен од страна на апостол Павле. По ова следувало и помирување со Филимон од страна на апостол Павле, пишувајќи му посебно послание на Филимон, еден од најтрогателните пишани состави кои воопшто постојат во Светото Писмо. 
	
„*Те молам*“, напишал Филимон, „*за мојот син Онисим, кого го родив во оковите свои ...Можеби затоа се раздели од тебе на некое време, за да го добиеш вечно, не повеќе како роб а повеќе од роб, како брат возљубен*“.

Трогнат од ова писмо Филимон навистина го примил Онисим како брат и го ослободил од робувањето. Подоцна Онисим од самите апостоли бил поставен за епископ и по смртта на апостолот Тимотеј ја примил Ефеската Столица. Тоа се гледа од посланието на Св. Игнатиј Богоносец. Во времето на Трајановото гонење Онисим веќе беше старец. Тој бил уапсен и одведен во Рим. Овде одговарал пред судијата Тертул, по кое лежал во затвор за да на крајо биде убиен. Неговото тело го зела некоја богата жена, го положила во сребрен ковчег и го погребала во 109 година.

## Наводи

Категорија:Римјани од 1 век
Категорија:Седумдесет апостоли
Категорија:Светци од Анадолија
Категорија:Православни светци
Категорија:Епископи од 1 век
Категорија:Римокатолички светци од Анадолија
Категорија:Христијански светци од 1 век
Категорија:Византиски епископи
Категорија:Личности од Новиот завет
Категорија:Родени во непозната година
Категорија:Светци од Новиот завет
Категорија:Личности од Павловите посланија
Теодосиј Трновски

**Теодосиј Трновски** — христијански светец од XIV век.

Бил ученик на Григориј Синаит. Како монах св. Теодосиј се населил недалeку од градот Трново, кадe што основал манастир, кој спорeд него бил нарeчeн “Теодосиeв”. Видно се истакнал на соборот во Бугарија против богомилите во 1360 година. Починал во  во 1362 година.

Православната црква неговиот ден го чествува на 17 февруари.

## Наводи

Категорија:Христијански светци од 14 век
Категорија:Бугарски светци
Категорија:Исихазам
Категорија:Велико Трново
Категорија:Преподобни
Категорија:Родени во непозната година
Категорија:Исихасти
Категорија:Светогорски монаси
Категорија:Починати во 1363 година
Архип

**Свети Архип** е христијански светец од 1 век.

Свети Архип бил еден од седумдесетте апостоли. Апостол Павле  го споменува во посланието до Колосјаните и до Филимона, нарекувајќи го свој другар во војувањето. Во градот Колосај средиштето на христијанството бил во куќата на Филимон. Тука се собирале христијаните на молитва. Тоа св. ап. Павле го нарекува, пишувајќи му на
Филимона, негова домашна црква.

Според христијанското верување, во времето на некој празник на богиња Артемида, сите верни во Колосај биле, по обичај, собрани во домот на Филимон на молитва. Незнабожците, дознавајќи за овој собир, се втурнале и ги пофаќале сите христијани, а Филимон, Архип и Апфија, како водачи, најпрвин ги тепале, а потоа ги закопале до појас во земјата и почнале со камења да ги удираат. Така ги убиле светите Филимон и Апфија, а св. Архип го извадиле од дупката одвај жив и го оставиле на децата со него да се забавуваат. Децата, пак, го избодиле целиот со ножеви. И така, овој другар на Павле во војувањето, го завршил животниот тек на својот земен пат.

Православната црква неговиот ден го чествува на 19 февруари.

## Наводи

Категорија:Седумдесет апостоли
Категорија:Личности од Новиот завет
Категорија:Православни светци
Категорија:Светци од Светата Земја
Категорија:Светци од Анадолија
Категорија:Грчки светци
Категорија:Римокатолички светци од Грција
Категорија:Римокатолички светци од Анадолија
Категорија:Христијански светци од 1 век
Категорија:Епископи од 1 век
Категорија:Личности од Павловите посланија
Споменик на Ѓорче Петров (Скопје-Ѓорче Петров)

**Споменикот на Ѓорче Петров** се наоѓа во истоимена населба во скопската општина Ѓорче Петров, Скопје. Споменикот е висок 6,5 метри и поставен на постамент висок 3,5 метри. Постаментот е украсен со релјеф на кој е прикажан животот на револуционерот.

Тој се наоѓа на кружниот тек во истоимената скопска општина. Излеан е во бронза, во српската леарница *„Јеремиќ“*. Идејното решение е на авторот Дамјан Ѓуров.

За споменикот се потрошени над 350 000 евра – најголем дел се дадени за леење 270 000 евра и овие пари се обезбедени од централниот буџет, за постаментот се потрошени 73 000 евра и во него инвестирале општината Ѓорче Петров и градот Скопје 
## Извори

Категорија:Споменици во Скопје
Категорија:Македонски дела од 2011 година
Боксберг (Саксонија)

**Боксберг** (исто така: *Боксберг/Горна Лужица* или , ) — општина во округот Герлиц во Саксонија, Германија.

## Наводи

Категорија:Герлиц (округ)
Категорија:Населени места во Горна Лужица
Категорија:Шлеска (покраина)
Категорија:Долна Шлеска (покраина)
Категорија:Германска Шлеска
Зајфхенерсдорф

**Зајфхенерсдорф** (, ) — гратче во округот Герлиц, во Саксонија, Германија. Се наоѓа на границата со Чешка и чешките градови Румбурк и Варнсдорф се сместени на самата граница на североисток и југ од градот.

Зајфхенерсдорф е 8 километри јужно од Еберсбах и 14 километри западно од Цитау.

## Историја

Во текот на Втората светска војна, во градот се наоѓал подкамп на концентрациониот логор Флосенбирг.

## Наводи

Категорија:Герлиц (округ)
Категорија:Населени места во Горна Лужица
Категорија:Германско-чешки гранични премини
Еберсбах

**Еберсбах** може да се однесува на неколку места во Германија:

* Еберсбах на Филс — град во округот Гепинген, Баден-Виртемберг
* Еберсбах (Герлиц) — град во округот Герлиц, Саксонија
* Еберсбах (Мајсен) — општина во округот Мајсен, Саксонија
* Еберсбах (Средна Саксонија) — општина во округот Мителзаксен, Саксонија
Еберсбах (Герлиц)

**Еберсбах** () — поранешен град во округот Герлиц, во Саксонија, Германија. Се наоѓа 20 километри северозападно од Цитау и 23 километри југоисточно од Бауцен. Од 1 јануари 2011 е дел од градот Еберсбах-Нојгерсдорф.

## Меѓународни односи

Еберсбах е збратимен со:

*  Бур ле Валанс, Франција
*  Еберсбах на Филс, Германија
*  Јиржиков, Чешка

Категорија:Герлиц (округ)
Категорија:Населени места во Горна Лужица
Еберсбах-Нојгерсдорф

**Еберсбах-Нојгерсдорф** () — град во округот Герлиц, во сојузната покраина Саксонија, Германија. Се наоѓа на границата со Чешка. Бил создаден на 1 јануари 2011 со спојување на поранешните општини Еберсбах и Нојгерсдорф.

## Наводи

Категорија:Герлиц (округ)
Категорија:Населени места во Горна Лужица
Нојгерсдорф

**Нојгерсдорф** () — поранешен град во округот Герлиц, во Саксонија, Германија. Се наоѓа на границата со Чешка, 4 километри јужно од Еберсбах и 17 километри северозападно од Цитау. Од 1 јануари 2011 е дел од градот Еберсбах-Нојгерсдорф.

Категорија:Герлиц (округ)
Категорија:Населени места во Горна Лужица
Рајхенбах (Горна Лужица)

**Рајхенбах** или *Рајхенбах (Горна Лужица)* (, ) — град во округот Герлиц, во источниот дел на сојузната покраина Саксонија, Германија. Се наоѓа близу Герлиц.

## Наводи

Категорија:Герлиц (округ)
Категорија:Населени места во Горна Лужица
Категорија:Германска Шлеска
Остриц

**Остриц** () — град во округот Герлиц, во сојузната покраина Саксонија, Германија. Се наоѓа на граница со Полска, на левиот брег на Лужичка Ниса, 16 километри јужно од Герлиц.

Во неодамнешните години, градот станал познат за неговите напори за рециклирање и еколошката обновлива енергија.

Исто така, во него се наоѓа и систерцискиот манастир од 13-от век, Опатија Свети Маринтал, која сè уште се наоѓа.

Еден интересен факт околу градот е околу географијата на неговата железничка станица, која се наоѓа во селото Крзевина. Таа е дел од железничката линија Герлиц-Цитау.


Податотека:Kloster St. Marienthal.jpg|Опатија Свети Маринтал
Податотека:Buergerhaus ostritz.jpg|Поранешен општински центар *Bürgerhaus* со скулптура
Податотека:Rathaus Ostritz saniert.JPG|Градско собрание во Остриц


## Наводи

Категорија:Герлиц (округ)
Категорија:Населени места во Горна Лужица
Нојзалца-Шпремберг

**Нојзалца-Шпремберг** () — град во округот Герлиц, во сојузната покраина Саксонија, Германија. Се наоѓа на границата со Чешка, на реката Шпре, 6 километри северозападно од Еберсбах и 17 километри југоисточно од Бауцен.

## Наводи

Категорија:Герлиц (округ)
Категорија:Населени места во Горна Лужица
Бернштат на Ајген

**Бернштат на Ајген** () — град во округот Герлиц, во сојузната покраина Саксонија, Германија. Се наоѓа 16 километри северно од Цитау и 16 километри југозападно од Герлиц.

## Наводи

Категорија:Герлиц (округ)
Категорија:Населени места во Горна Лужица
Категорија:Општини во Саксонија
Тастер

**Тастер** е уред за сигнализација со рака, преку притискање на еден или повеќе прекинувачи. Модерните тастери обично имаат поголем број на копчиња но не толку колку целосната големина на тастатурата; вообичаено помеѓу четири и педесет. Тастерот се разликува од тастатурата бидејќи не постои "плоча"; клучевите се групирани во групи. Тастерот може да биде во улога на единствен телеграфски клуч за преведување на Морзеовата азбука. Во овој случај,  обично терминот "да притиснеш"  значи да се уклучи и исклучи пренесувачкиот бран. На пример, се смета дека еден од тие го "вклучува предавателот"  така што  прекинува некоја фаза на засилување со телеграфски клуч.

Морсовата азбука е постара форма на сериска комуникација, која во модерните времиња обично е автоматизирана. Во целосно автоматизиран телепринтер систем, испраќачот притиска копчиња  за да прати ASCII проток на податоци  до примачот, и пресметувањето ја намалува потребата времетраењето  да се направи од страна на човечки оператор. Во овој случај,  можно е многу побрзо притискање на копчиња.

*Ламбик тастерите* станаа популарни во телеграфијата, во1960-тите. Кај нив, "точка" и "цртичка" се различни копчиња. Во 1970-тите, кога овој концепт беше претставен од пронаоѓачот Стив Ман,  погрешно беше слушнато од него како "бамбик" па тој го генерализираше терминот вклучувајќи различни "полиамбик"/"мултиамбик" тастери, како и  "пентамбик" тастер (5 копчиња, по еден за секој прст и еден за палецот) и "септамбик" (3 копчиња за стискање со палец), за користење со преносен пакет-заснован компјутерски систем кој тој го измислил за фотографскиот светлечки вектор lightvectoring.

Таквите тастери, кои се користат со преносливи компјутери,обично се за држење со една рака. За разлика од тастатурите, преносливите компјутерски тастери немаат плоча на која прекинувачите се монтирани. Покрај тоа, со изведување на некои други функции (како што се истовремено држење на изворот на светлината и притискање) тастерот е ефетивно ослободен од користење со рацете, така што некој за секој случај ќе го држи изворот на светлината.

Постојат и жични тастатури кои се наменети за користење од седечка положба (повеќе копчиња поставени на плоча наместо преносен притискач).

## Наводи

## Надворешни врски
*Summary of keyers, commercially made keyers, other links, etc.  *Link broken*
* GKOS back-panel chording keyboard, an open standard for handheld devices
* Twiddler 2  one-handed chording keyboard/mouse
*EkaPad  one-handed, 12-key, chording keyboard
* Data Egg  one-handed chording keyboard for handheld devices
*"Body-coupled FingeRing"  — Wireless wearable chorded keyer
*Yet another one-hand keyboard — Do-it-yourself, wearable, one-hand keyboard prototypes
*Wearable keyer suitable for QRP use (leg mount accessory)

### Стив Ман
*Intelligent Image Processing (See Appendix on keyers)
*How to make your own custom-molded perfect-fit keyer
*Spiff chorder (keyer for daily wearable computer use) 

Категорија:Компјутерски тастатури
Свети Лав Катански

алт=Источно -православна икона слична на Свети Лав, прикажана како брадест човек кој го држи стапот во левата рака и благословува со десната рака|мини|Источно -православна икона слична на Свети Лав, прикажана како брадест човек кој го држи стапот во левата рака и благословува со десната рака
**Свети Лав Катански** е христијански светец од 8 век.

Според христијанското верување во Катанија се појавил некој маѓосник Илиодор, кој го залажувал народот со разни фантазии и мошне ја
развратувал младината. Еднаш, за време на Божјата служба, влегол во храмот и ги почнал своите залажувања. Свети Лав пристапил кон него, го врзал со едниот крај на омофорот и го одвел на градскиот плоштад. Таму наредил да се запали голем оган. Кога огнот се разгорел, тој застанал во средината на огнот и го вовлекол во него и Илиодор. Илиодор целиот изгорел, а св. Лав останал жив
и недопрен.

Свети Лав бил петнаесеттиот епископ на Катанија и бил познат по својата љубов и грижа кон сиромашните, и делувал во времето на Јустинијан II и Константин IV.

Православната црква неговиот ден го чествува на 20 февруари.

## Наводи

Категорија:Италијански светци
Категорија:Римокатолички светци од Италија
Категорија:Христијански светци од 8 век
Категорија:Епископи на Катанија
Категорија:Чудотворци
Категорија:Родени во 709 година
Категорија:Починати во 789 година
Захариј Ерусалимски

**Захариј Ерусалимски** бил Патријарх на Ерусалим и христијански светец.

Во времето на императорот Ираклиј I, сасанидскиот цар Хозрој го зазел градот Ерусалим, во 614 година. Според христијанските верувања во тоа време бил во Персија однесен и Вистинскиот Крст, а заедно со него како заложник бил однесен и самиот Захариј. Захариј oстанал 14 години во ропство. Подоцна Ираклиј го приморал персискиот цар да го врати Чесниот Крст со патријархот и преостанатите робови во Ерусалим. Самиот цар Ираклиј го внесол Крстот на својот грб во светиот град. Oстанатите свои денови св. Захариј ги поминал во мир. Починал во 631 година.

Православната црква неговиот ден го чествува на 21 февруари.

## Наводи

Категорија:Архиепископи од 7 век
Категорија:Патријарси на Ерусалим
Категорија:Византијци од 7 век
Категорија:Христијански светци од 7 век
Категорија:Родени во непозната година
Категорија:Починати во Ерусалим
Стапка на мутација

Во генетиката, **стапката на мутација** е мерка за степенот со кој се појавуваат различни видови на мутации за одредено време. Стапките на мутација обично се дадени за специфична класа на мутација, на пример, точкести мутации, мали или големи вметнувања или бришења. Стапката на супституции може понатаму да се подподели во спектар на мутација, кој го опишува влијанието или генетскиот контекст на стапката на мутација.

Категорија:Популациона генетика
Категорија:Еволутивна биологија
Категорија:Временски стапки
Порфириј Гаски

**Порфириј Гаски** — христијански светец роден во Македонија и маченик од IV век и V век.

Порфириј е роден во  од богати родители. Својата младост до 25 година ја поминал во родниот град за да подоцна се оддалечи во египетската пустина. Под раководство на искусен духовник, младиот Порфириј таму се замонашил и поминал пет години. Тогаш ја посетил Светата Земја во друштво со својот верен другар, инокот Марко. Близу до Ерусалим се подвизувал во некоја пештера
пак пет години.

Според христијанското верување, една ноќ во визија му се јавил Господ и го исцелил од немоќта во нозете. Кога бил избран за епископ во Газа, св. Порфириј со тешко срце се нафатил на таа должност. Во Газа затекнал само 280 христијани; сите останати жители биле идолопоклоници. Морал лично да патува во Цариград кај императорот Аркадиј и патријархот Свети Јован Златоуст за да бара потпора во нерамната борба со идолопоклониците. Идолските храмови се затвориле, статуите се урнале и се соѕидало прекрасна црква со триесет мермерни столбови. Ѕидањето на овој храм го помогнала особено царицата Евдоксија. Починал во 420 година.

Православната црква неговиот ден го чествува на 26 февруари.

## Наводи

Категорија:Македонски светци
Категорија:Светци од Светата Земја
Категорија:Христијански светци од 5 век
Категорија:Прогонување на раните христијани
Категорија:Историја на христијанството во Македонија
Категорија:Газа
Категорија:Епископи од 5 век
Категорија:Православни светци
Категорија:Византиски светци
Категорија:Родени во 347 година
Категорија:Починати во 420 година
Бен Гурион (аеродром)

**Меѓународниот аеродром Бен Гурион** (хебрејски: *נמל התעופה בן גוריון, Nemal HaTe'ūfa* **Бен Гурион**, арапски: *مطار بن غوريون الدولي Matar Бин Ghūrīūn ал-Duwaliyy*) (IATA: Посети, ICAO: LLBG), исто така и неговиот хебрејски акроним Natbag (хебрејски: נתב"ג), е најголемиот и најзафатениот меѓународен аеродром во Израел, со 13 милиони патници во 2011 година и е оценет како најдобар аеродром на Блискиот Исток, и втор најдобр во светот со 5. -15.000.000 патници годишно од страна на ИАТА.
 
Аеродромот се наоѓа на периферијата на Лод, на 15 километри (9 милји) југоисточно од Тел Авив. Тоа е еден од двата комерцијални аеродроми во  метрополитенска област Тел Авив, (другиот е АУРЕ Дов аеродром, кој се користи главно за домашни летови). Бен Гурион е управуван од страна на Израелскиот аеродромски орган, корпорација во државна сопственост која управува со сите јавни аеродроми и гранични премини во Израел.
 
Бен Гурион служи како база на Ел Ал, Israir ерлајнс, а Arkia Израел ерлајнс. Терминалот 3 се користи за меѓународни летови и Терминалот 1 за домашните летови. На аеродромот има три писти.
 
Бен Гурион се смета за еден од повеќето безбедни аеродроми во светот, со безбедносни сили, кои вклучуваат полицајци и војници. Аеродромските чувари работат како во униформа и цивил, а сè со цел да се задржи на високо ниво на будност и откривање на сите можни закани. Аеродромот бил цел на неколку терористички напади.

## Надворешни врски

* Бен Гурион Меѓународниот аеродром

## Наводи

Категорија:Аеродроми во Израел
Еразмо Печерски

**Еразмо Печерски** е хрисатијански светец од 12 век.

Еразмо бил монах во Киевско-печерската лавра и денеска од страна на Руската православна црква е почитуван како светец. Според христијанското верување наследил големо богатство од своите родители и сè потрошил на украсување цркви, особено на посребрување и позлатување икони. А кога осиромашил и останал без ништо, бил презрен од сите. Починал во 1160 година.

Православната црква неговиот ден го чествува на 24 февруари.

## Наводи

Категорија:Руски светци
Категорија:Украински светци
Категорија:Христијански светци од 12 век
Категорија:Киевско-печерски светци од Блиските пештери
Пајонска свештеничка (скулптура)

**Пајонската свештеничка** е бронзена скулптура посветена на пајонска свештеничка, пронајдена на некрополата Лисичин Дол на валандовското археолошко наоѓалиште Исар-Марвинци. Автор на скулптурата е Сретко Јовановски.

Уметничко дело е засновано на вистински артефакти. Скулптурата е висока три метри. Свештеничката е елегантна, тенка, висока, со глава крената кон Сонцето.

Скулптурата почна да се изработува со донација од 5.000 евра од исландска банка, а со тие парите е излеана мала фигура на свештеничката. Монументалната верзија ја финансираше Министерството за култура со 1,5 милион денари. Скулптурата е леана во леарница во Смедерево. Со постаментот скулптурата е висока 3,5 метри.

Првично, скулптурата *Пајонска свештеничка* е поставена во дворот на Музејот на Македонија, а потоа е преместена на мостот „Око“.

## Наводи

Категорија:Споменици во Скопје
Ножен глушец

**Глувчето управувано со нозе** е еден вид на компјутерско глувче кое им овозможува на корисниците да го движат показникот и да кликаат на копчињата на глувчето со нивните нозе.

Тоа главно се користи од страна на корисниците со посебни потреби или од оние со проблеми во грбот или вратот. Исто така ова глувче е промовирано како начин да се спречат некои проблеми во иднина и како средство за зголемување на продуктивноста со тоа што нема да се движи нечија рака помеѓу тастатурата и глувчето.

## Видови на глувчиња управувани со нога

Постојат околу десет различни видови на глувчиња управувани со нога. Не се сите од нив комерцијално достапни. Некои специјализирани компании дизајнираа нивно сопствено глувче контролирано со нога за луѓето со посебни потреби.

Главната разлика помеѓу различните видови на глувчиња управувани со нога е рамната педала која се лизга или педала која се врти. Глувчето управувано со нога кое користи лизгава педала може да биде папуча со глувче поврзано со неа, или посебна рамка во која педалата може да се движи. Исто така мал магнет или друг локациски уред може да се користи на плоча. Глувчето управувано со нога кое користи педала која се врти има една или две педали кои можат да се вртат во еден или повеќе правци. 
Копчињата кои се притискаат со нозете не се сметаат за глувчиња управувани со нога.


Image:Footmouse-pedal-1.jpg|Глувче управувано со нозе кое се лизга во четири насоки.
Image:Footmouse-pedal-2.jpg|Глувче управувано со нозе кое се искривува и ротира.


## Користење

Користењето на глувче кое е управувано со нозе е поспоро отколку користење на нормално глувче (она кое е управувано со раце), бидејќи многу луѓе имаат помала контрола  на прецизните движења со нивните стапала и нозе отколку со нивните раце. Ако глувчето кое е управувано со нозе се користи заедно со тастатура, покажувачот може да се поместува при пишување, па така нема изгубено време за поместување на рацете помеѓу тастатурата и глувчето. Ако човекот не може да ја користи тастатурата, ќе се користи виртуелната тастатура на екранот на која ќе се пишува текст со кликнување на одреден карактер на виртуелната тастатура. Луѓето кои исто така имаат помала контрола на движењата на стапалата и нозете и кои се неспособни да го користат глувчето наменето за управување со нозе можат да користат прекинувачи за да го постават покажувачот во одреден правец.

Ако глувчето управувано со нозе се користи погрешно подолго време, може да предизвика грчење на мускулите на нозете, и може да има негативно влијание врз долниот дел од грбот.

## Надворешни врски

* Demonstration of a home-made Footmouse on youtube 
* Instructions how to build inexpensive Footmouse  

Категорија:Покажувачки уреди
Категорија:Помошна технологија
Долна Река

мини|423x423px|Детална карта на регионот и нејзините населби.

**Долна Река** ја опфаќа областа од вливот на Рибничка Река во реката Радика па сè до месноста Бошков Мост, односно вливот на Мала Река (Гарска Река) во Радика. Регионот се одликува со изразена планинска морфологија и разгранета хидрографска мрежа.

Денес во овој дел се сместени најголем број од живите и развиени села, сите во Општина Маврово и Ростуше:

* Жировница
* Ростуше
* Битуше
* Јанче
* Требиште
* Велебрдо
* Скудриње
* Присојница
* Видуше
* Болетин
* Аџиевци

[мини|300пкс| Положба на Долна Река во рамките на поширокиот [Рекански Регион|регион Река.]]

## Етнички и верски состав
Во сите долнорекански села живеат Македонци, кои се поделени во две конфесии — муслимани и православни. Повеќе од 90 % од населението претставуваат Македонци муслимани, додека православно население живее во Битуше и делумно во Ростуше (околу 16,1 %). Во минатото православни живееле и во селата Велебрдо, Јанче и Требиште.

## Поврзано

* Мијачко знаме
* Мијаци
* Македонски региони
* Западна Македонија
* Географија на Република Македонија


Категорија:Историско-географски области во Македонија
Генетска варијација

**Генетска варијација** или **генетска разновидност** е поим од популационата генетика и еволуцијата; претставена е со разликите во ДНК-низите во рамките на една популација. Варијацијата настанува по пат на мутации и може понатаму да се мултиплицира со рекомбинација.

Генетската варијација е важна бидејќи претставува „суров материјал“ за природната селекција.

## Меѓу единките од популацијата

Генетската варијација што се среќава меѓу единките на една популација може да се утврди на различни нивоа. Можно е утврдување на генетска варијација од набљудувања на фенотипската варијација, и тоа како на квантитативните белези (белези кои варираат континуирано и се кодирани од многу гени, на пример, должина на нозете кај кучињата), така и на дискретните белези (белези кои се дискретни категории и се кодираат од еден или неколку гени, на пример, бела, розова, црвена боја на венечните ливчиња кај одредени цветови).

Варијацијата може исто така да се утврди со проучување на разновидноста на ниво на ензими, користејќи го процесот на белковинска електрофореза. Полиморфните гени имаат повеќе од еден алел на секој локус. Половина од гените што кодираат ензими кај инсектите и растенијата би можеле да се полиморфни, додека полиморфизмите се поретки кај ‘рбетниците.

И како последно, генетската варијација е причинета од разновидноста во редоследот на нуклеотидните бази. Новите технологии им овозможуваат на научниците директно да ја секвенционираат ДНК, што открило дури и повеќе генетска варијација отколку што претходно било утврдено со белковинската електрофореза. Испитувањата на ДНК покажаа генетска варијација во кодирачките региони, но и во некодирачките интрон-региони на гените.

Генетската варијација ќе резултира во фенотипска варијација доколку разновидностите во редоследот на нуклеотидите во дадена ДНК-низа резултираат во разлика во редоследот на аминокиселините во белковините кодирани од таа ДНК-низа, и ако добиените разлики во низата на аминокиселини влијаат на формата, а со тоа и функцијата на ензимот.

## Меѓу популациите

Географската варијација кај гените често се јавува меѓу популации кои живеат на различни локации. Географската варијација може да се должи на разликите во селективните притисоци или на генетското поместување.

## Mерење

Варијацијата во рамките на популација најчесто се мери како процент на генски локуси кои се полиморфни или процент на генски локуси кај единките кои се хетерозиготни.

Категорија:Популациона генетика
Категорија:Еволутивна биологија
Васил Чочов

**Васил Иванов Чочов** или **Чочев**, бил револуционер на Македонската револуционерна организација.

## Животопис
Васил Чочов е роден во 1862 година во Малешевско село Берово, тогаш во Отоманското Царство. Добива основно образование. По Кресненско Разлошкото востание емигрира во Бугарија и станува фелдфебел (подофицер) во бугарската армија.
Во 1896-1897 година по иницијатива на Чочов група малешевци формираат во Софија конспиративен кружок во населбата Курубаглар (денес Лозенец). На иницијатива на Гоце Делчев, 15 лица од овој кружок формираат чета, која за свој водач го избира војводата Васил Чочов. Во четата се и Никола Петров Русински, Михаил Апостолов и други. Во пролетта 1897 година четата заминува за Македонија и тоа е првата чета од организацијата во Малешево. Есента во истата година учествува во киднапирањето на Назл'м бег, раководено од Гоце Делчев. Умира во Софија во 1899 година .

## Белешки


Категорија:Дејци на ВМОРО
Категорија:Дејци на ВМОК
Категорија:Бугарски подофицери
Категорија:Македонски војводи
Категорија:Македонски преселници во Софија
Категорија:Бугарски револуционери
Дирхенерсдорф

**Дирхенерсдорф** () — општина во округот Герлиц, во Саксонија, Германија.

## Наводи

Категорија:Герлиц (округ)
Категорија:Населени места во Горна Лужица
29 февруари (починале)

}}|background-color:}|background-color:transparent}};"
 |valign="top" align="right"|1868&nbsp;
 |Лудвиг I — крал на Баварија.
|-
 |valign="top" align="right"|2008&nbsp;
 |Ерик Ортвад — дански сликар.
|-
 |valign="top" align="right"|2012&nbsp;
 |Дејви Џонс — англиски пејач, текстописец и глумец.
|}

29 февруари
Expo Tel Aviv

thumb|250px|right
thumb|250px|right
thumb|250px|right

**Тел Авив Конвенција центар** (порано: **Израелскиот трговски саем и конгресен центар**) се наоѓа на булеварот Рокач во северниот дел на Тел Авив, Израел, во непосредна близина на Универзитетот Тел Авив. Основан е во 1932 година и истиот е домаќин на 2 милиони посетители и меѓу 45 до 60 големи настани, годишно. Тој има 10 различни сали и изложбените сали и голем отворен простор.

## Надворешни врски

*  Тел Авив Конвенција центар 

Категорија:Саеми
Категорија:Тел Авив
Light Years

***Light Years*** е седмиот студиски албум од австралиска пејачка Кајли Миног, издаден на 25 септември 2000 година од Парлофон.

## Историја
Албумот е комбинација на свежо денс-поп звукот со елементи на диско и хаус музика. Отворањето песна и прв сингл "Spinning Around" беше составена околу диско основа. Песната беше делумно напишани од страна на американската пејачка Пола Абдул, кој планира на него да биде свој сингл. Сепак, никогаш не албумот дојде до реализација па Парлофон стекна песна и му го даде на Миног. Светлосни години доби мешани да поволни критики од музичките критичари, со некои почитување на нејзините нови, свежи поп корени и денс музика.

Во Австралија, *Light Years* стигна до број два на ARIA Charts на 2 август 2000 година. Три недели подоцна, албумот стигна до првото место, со што стана првиот албум на Миног за да стигнат до првото место во нејзината родна земја. Албумот е сертифицирана за пати платинест од страна на Австралиска музичка индустрска асоцијација за продажбата од над 280.000 примероци. Во Нов Зеланд, албумот стигна до број осум на RIANZ. Албумот достигна број два во Велика Британија и беше потврдено платина од страна на Британска фонографска индустрија со продажбата на 300.000 примероци.

## Синглови
"Spinning Around" беше издаден во јуни 2000 година, како прв сингл на албумот. Песната достигна прво место во Австралија и Велика Британија.

"On a Night Like This" беше издаден како втор сингл во септември 2000 година и стигна до првото место во Австралија и број два во Велика Британија. Миног ја изведе песната во Летни олимписки игри 2000 во Сиднеј.

Дует со Роби Вилијамс "Kids" беше издаден во октомври 2010 година од неговиот четвртиот студиски албум *Sing When You're Winning*. Песната е напишана од Роби Вилијамс и Гај Чемберс и стигна до број два во Велика Британија и број пет во Австралија.

"Please Stay" беше издаден во декември 2000 година и стигна до бројот десет во Велика Британија и број петнаесет во Австралија. Миног performedthe песна на британската музичка програма *Top of the Pops*.

## Песни во албумот

## Табели и сертификации

### Неделен табели

### Крајот на годината табели

### Сертификации

## Наводи

## Надворешни врски
* Официјална страница на Кајли Миног 

Категорија:Албуми на Кајли Миног
Категорија:Албуми од 2000
Христос Будов

**Христос Будов** или Будев (на грчки: Χρήστος Μπούντας, Μπούντες, Христос Будас, Будес) е грчки андартски капетан, дејствувал во почетокот на 20 век во Воденско.
## Животопис
Будов е роден во воденското село Владово, тогаш во Османлиското Царство, денес Аграс, Грција. Во 1904 година е привлечен како четник во чета на грчката пропаганда и дејствува против четите на ВМОРО. Во 1905 година е во четата на Константинос Мазаракис. Подоцна предводи сопствена чета, која дејствува во Островско, Воденско, Мегленско и Ениџевардарско. Работи заедно со Неокосмос Григориадис. Учествува во Првата балканска војна како поручник .

## Извори


Христос Будов
Категорија:Гркомани
Адаптивна вредност

**Адаптивната вредност** (често означувана со **<math>w</math>** во популациско-генетските модели; на англ. *fitness*) е централна идеја во теоријата на еволуција. Таа ја опишува способноста на дадена единка со даден генотип да се размножи и обично соодветствува на релативниот удел на гените на единката од сите гени присутни во наредната генерација. Ако различностите во генотипот на единката укажуваат влијание на адаптивната вредност, тогаш релативната честота на генотиповите ќе се изменува во следните генерации, бидејќи на тој начин генотипот со повисока адаптивна вредност станува почесто среќаван. Овој процес е познат како природна селекција.

Адаптивната вредност на единката се изразува преку неговиот фенотип. Имајќи предвид дека фенотипот се образува под влијание на генотипот и животната средина, адаптивната вредност на единки со еден ист генотип не мора секогаш да е еднаква, бидејќи зависи и од условите на средината во која тие живеат. Сепак, поради тоа што адаптивната вредност е просечна величина, таа ги одразува репродуктивните усилби на сите единки кои го имаат тој генотип.

Бидејќи адаптивната вредност се мери со бројот на копии на гените на дадена единка во следната генерација, не е од особено значење тоа на кој начин се одвива преносот на тие гени во неа. Односно, за единката е еднакво „погодно“ да се размножи самата или да помага на сродници, кои имаат слични гени, под услов, дека слични количества копии од гените на единката ќе преминат во следната генерација. Селекцијата која придонесува за овој вид помошно поведение се нарекува роднинска селекција.

Категорија:Популациона генетика
Трајан Дојамов

**Трајан Дојамов** (на грчки: *Τραϊανός Δογιάμας*, Траянос Дојамас или *Τράιος Δογιάμα*, Трајос Дојама), e гркомански деец на грчка андартска чета во Македонија, ренегат од Внатрешната македонско-одрински револуционерна организација.
## Животопис
Трајан Дојамов е роден во семејството на Христо и Гилја (Ангелика) Дојамови во селото Баровица, што тогаш е во Османлиското Царство, денес Кастанери, Грција. Знае да пишува и на бугарски и на грчки јазик. Трајан има тројца браќа - Гоно (Гонос), Димитар (Митрос) и Лазар (Лазарос), како и сестра Марија. Трајан Дојамов станува нелегален и се вклучува во чета на Внатрешната македонско-одрински револуционерна организација, а подоцна се вклучил и неговиот брат Лазар. Турците ги уапсиле Гоно и Димитар, но тие успеваат да избегаат и се приклучуваат кон другите двајца браќа.

Во 1903 година Трајан Дојамов дејствува со чета во реонот на Пајак Планина. Во 1904 година се присоединува кон четата на својот брат Лазар, кој во меѓувреме се приклучува на грчката вооружена пропаганда во областа. Заедно двајцата на крајот на 1904 година влегуваат во Баровица и Лазар убива неколку дејци на ВМОРО. За казна Христо Бабјански на 27 декември 1904 година го обесил братучедот на Дојамови, Костадин Дојамов меѓу Бојмица и Горгопик. Откако неговите браќа Гоно и Димитар се уапсени од страна на Турците во почетокот на 1905 година се префрла во реонот на Ениџевардарското Езеро кај Михаил Мораитис каде во ноември пристигнува и неговиот брат.

Предавството не е откриено и продолжува да одржува добри односи со Апостол Петков и истовремено со андартскиот капетан Христос Карапанос. Фатен е од османлиските власти и е предаден во Софија. Кратко е уапсен, а потоа е ослободен, но е сместен во гостилница под полициски надзор. Почнува да кореспондира со писма со својот брат Лазар Дојамов и со гуменџенскиот раководител на грчката пропаганда Ангелос Сакелариус кој го повикува Стефанос Драгумис кон крајот на 1906 година да преземе мерки за бегство на Трајан назад во внатрешноста на Македонија. Во почетокот на 1907 година Трајан Дојамов е убиен при обид да премине бугарско-турската граница .

## Извори


Трајан Дојамов
Категорија:Гркомани
Димитар Дојамов

мини|десно|250п|Димитар, Лазар и Гоно Дојамов.
**Димитар Дојамов** (грчки: *Δημήτριος Δογιάμας*, Димитриос Доjaмас или *Μήτρος Δογιάμα*, Митрос Доjaма или *καπετάν Μπήκας*, капетан Бикас), бил деец на грчка андартска чета во Македонија, ренегат од Внатрешната македонско-одрински револуционерна организација.

## Животопис
Трајан Доjaмов е роден во семејството на Христо и Гиља (Ангелика) Дојамови во гуменџенското село Баровица, што тогаш е во Османлиското Царство, денес Кастанери, Грција. Знае да пишува и на бугарски и на грчки јазик. Трајан има тројца браќа - Гоно (Гонос), Трајан (Трајанос) и Лазар (Лазарос), како и сестра Марија. Турците ги уапсиле Гоно и Димитар, откако Лазар и Трајан преминале во илегала и се вклучуваат во вооружена чета, но успеваат да избегаат и се приклучуваат кон другите двајца браќа.
лево|мини|300п|Четата на Димитар и Лазар Дојамови.
Четата се наоѓа во Пајак планина и се занимава со разбојништво, додека во 1905 година не создава врска со андартската чета на Михаил Мораитис. По убиството на последниот, браќата организираат новата чета на грчката пропаганда во регионот. Димитар Дојамов учествува во чести судири со чети на ВМОРО во реонот на Пајак и во Ениџевардарското Езеро. Во 1906 година ги проширува своите активности во Гевгелиско, со помош на Христо Дељов. По убиството на Ага Ќосе Емин во Ениџе Вардар, групата на браќа Дојамови е разбиена. Четата на Гоно и Димитар Дојамови во 1907 година води борби со четите на Борис од Саракиново (Μπόρις Σαρακίνωφ) во март месец, со подвојводата на Апостол Петков, Христо Танчев кехајата (Χρήστο Τάντση Κεχαγιά) во јули месец, како и со четата на самиот Апостол Петков во ноември во Крива. Во исто време е подпомогмат од раководителот на грчката пропаганда во Гуменџе, Ангелакис Сакелариус.

Во 1908 година четата му се состои од Гркомани од селата Крива, Баровица, Црна река, Бојмица и Дабово. Продолжува во илегала и по Младотурската револуција од јули 1908 година.

Димитар учествува како доброволец во грчката армија во Балканските војни. Убиен е од локалните Македонци во 1936 година. Доделени му се медали од Кралството Грција, како признание за неговата активна дејност. За време на окупацијата на Грција од страна на силите на Оската неговите синови Лазарос и Евангелос се вклучени во националната отпор на Општогрчката ослободителна организација (ПАО) и Едес. Убиени се во борба кај Кукуш со сили на ЕЛАС во 1944 година .

## Извори


Дојамов Гоно
Категорија:Гркомани
Никола (Лаки) Дељо

мини|десно|200п|Никола (Лаки) Дељо
**Никола (Лаки) Дељо** (на грчки: Νικόλαος (Λάκης) Νταηλάκης или Νταϊλάκης, Николаос (Лакис) Дајлакис) е револуционер од Костурско, деец на Внатрешната македонско-одрински револуционерна организација, подоцна станал ренегат и се придружил на Грчката вооружена пропаганда.
## Животопис
Никола (Лаки) Дељо e роден во костурско село Врбник, тогаш во Османлиското Царство, денес во Албанија. Уште 17-годишен на 21 мај 1900 година го убива Турчинот Сали бег од Мирас. Бил уапсен и ослободен од страна на властите поради поткуп. Се приклучува кон ВМОРО и влегува во четата на Атанас Кршаков. Подоцна се приклучува на грчките чети и дејствува со Коте Христов. Ги обиколува во Кореште и Корчанско, а подвјйвода е неговиот брат Јани. Бил опколен во Зичишта од Хусеин бег, но се провлекол. Во текот на летото на 1905 година Лаки го убива кметот на егзархиското маало на село Здралци -  Козма. Во декември 1907 година е уапсен и затворен во Битола, но по Младотурската револуција во јули 1908 година е ослободен. Кратко време престојувал во Хрупишча, а потоа заминува за Грција.

По Првата балканска војна во 1912 година, кога Костурско и Врбник влегле во рамките на Грција, Лаки се враќа во своето родно село. Во 1924 година, кога Врбник е предаден на Албанија, Лаки се населил во Костурско. Убиен е во 1941 година за време на окупацијата на Грција од земјите од Оската помеѓу селата Сливени и Жупанишча.

Во 1960 година во Костур е подигнат негов споменик, а според неговото неговото е именуван еден кварт во градот .

## Извори


Никола (Лаки) Дељо
Категорија:Гркомани
Категорија:Починати во 1941 година
Халанд

**Халанд** (швед. **) е традиционална покраина (*landskap*) на западното крајбрежје на Шведска. Се граничи со покраините Вестерјетланд, Смоланд, Сканија и заливот Категат.

## Управа
Покраините во Шведска немаат административна улога, туку постојат само како културно-историски целини. Управата е во рацете на окрузите. Во случајот на оваа покраина, подрачјето што го зафаќа е речиси истоветно со она на административниот округ Халанд, со помали делови во окрузите Вестра Јеталанд и Сканија.

Населението на Халанд брои 303.895 жители, од кои 287.668 живеат во округот Халанд, 13.980 во Вестра Јетланд и 2.247 во Сканија.

## Географија
Низ покраината течат реките Лаган, Етран, Нисан и Вискан, а потоа се влеваат во заливот Категат. Халанд има плодна почва и развиено земјоделство.

## Историја

Во бронзено време Халанд доживеал развој, за што сведочат бројните нови населби и археолошки наоди. Пронајдени се над 1.100 могили и погребалишта од ова време.

Во средниот Халанд бил данска покраина и претрпел многу воени судири во натпреварот помеѓу Шведска, Данска и (во извесна мера) Норвешка за превласт над Скандинавија. Големиот број на војни ја осиромашиле и разориле покраината, како на материјален, така и на општествен план. Развојот престанал бидејќи населението не гледало причина да вложува во нешто што набргу ќе се опустоши.

Во 1645 Халанд ѝ припаднал на Шведска со одредбите на Вториот договор од Бремсебру, но ова траело само три децении. Во 1658 покраината трајно ѝ припаднала на Шведска под условите на Роскилдскиот мировен договор. Последната битка во Халанд се одиграла во Филебру на 17 август 1676, за време Сконската војна.

Во XX покраината доживеала една од најголемите стапки на развој во Шведска, а по Втора светска војна бројот на населеието се удвоил. Ова се должи делумно на фактот што северните делови како Кундсбака и Онсала станале предградија на Гетеборг.

## Градови
Ова се поголемите населени места во Халанд со бројот на жители:
*Варберг (27.602)
*Кунгсбака (19.057)
*Лахолм (6.150)
*Фалкенберг (20.035)
*Халмстад (58.577)

## Култура
Наречјата што се говорат во Халанд збирно се нарекуваат халандски (*halländska*), но впрочем се двојат на две групи. На северот се говори варијанта на јеталандскиот говор, а на југ е застапен сканискиот говор.

## Знаменитости
* Варбершка тврдина (*Varbergs fästning*) - тврдина во Варберг од XIII век, со надградба на ѕидините во XV век

## Наводи

* *Kungsvägen genom Halland - Bidrag till halländsk kulturhistoria och underlag för vägminnesvårdsprogram. Stellan Haverling. 1996. Gothenburg: Vägverket*

## Надворешни врски
*Халанд - туристички портал


Категорија:Покраини во Шведска
Мухеда

**Мухеда** (швед. *Moheda*) is a населено место во општината Алвеста во округот Крунуберг, Шведска. Населението брои 1.824 жители (2010).

## Познати личности
*Свен Никвист - истакнат кинематограф
*Торстен Хегерстранд - географ
*Матс Виландер - тениски првак

## Наводи

Категорија:Населени места во Шведска
Категорија:Крунуберг
Софи Маринова

мини|Софи Маринова во 2012 година
**Софи Маринова** ( во Софија) — поп-фолк пејачка од Бугарија со ромско потекло.

Била избрана за претставник на Бугарија на изборот на песна на Евровизија за 2012 со песната „Love Unlimited“ (Безгранична љубов), но не успеала да се пласира во финалето. Софи била првата поп-фолкерка која била избрана да ја претставува Бугарија на Евровизија.

### Албуми
* Единствен мой (1998)
* Моят сън (1999)
* Студен пламък (2000)
* Нежна е нощта  (2001)
*Осъдена любов(2002)
*5 октави любов(2004)
*Обичам(2005)
*Остани(2006)
*Време спри(2008)
*VIP-ът (2009)
*Софи Маринова 2013 (2013)

### Видеографија

Категорија:Бугарски поп-фолк пејачи
Категорија:Евровизија
Категорија:Живи луѓе
Категорија:Бугарски Роми
Категорија:Учесници на Евровизија
Мојот сон е само мој

**Мојот сон е само мој** е прв и единствен албум на група SunS. Албумот бил издаден во март, 1994, на 83 минутна касета. Реиздаден бил на 3 јули, 2004, во ЦД формат од 52 минути.

Албумот нема синглови, но има видео спот за песната „Талог“.

Песните „Гајле“ и „Луѓе“ се интерпретации од „Careless“ на американска панк група The Replacements и „Сите обични луѓе“ од Бадмингтонс.

## Список на песни
#Двајца (6:06)
#Зборувам? (6:04)
#Мисли (3:08)
#Врне (5:43)
#Белег (8:07)
#Обид (7:44)
#Гајле (1:20)
#Луѓе (4:51)
#Талог (5:32)
#Карпа (12:32)
#Зум (8:29)
#Мој (5:18)
### Список на песни на ЦД-то
#Двајца (5:59)
#Белег (5:32)
#Талог (3:46)
#Врне (5:16)
#Гајле (1:19)
#Луѓе (4:53)
#Мој (5:07)
#Обид (7:38)
#Зборувам? (4:32)
#Зум (7:20)
Герго Количев

мини|десно|150п|Георги (Герго) Количев
**Георги (Герго) Количев** или *Колич* (на грчки: *Γεώργιος Κολίτσης*, Јоргос Колицис) — македонски револуционер, деец на ВМОРО, подоцна преминал на страната на грчката вооружена пропаганда во Македонија.
## Животопис
Количев е роден во Костурското село Поздивишча, тогаш во Османлиското Царство, денес Халара, Грција. Се вклучува во четите на ВМОРО. Подоцна станува турски шпион и се приклучил на грчката вооружена пропаганда против ВМОРО и го раководел грчкиот комитет во Поздивишча заедно со поп Илија Попдимитров (Илијас Пападимитриу) и Ламброс Пападопулос. Ги помагал четите на Јоргос Цондос .

## Извори


Герго Количев
Категорија:Гркомани
Мост (друштво)

**Мост** е здружение на Македонците од Голо Брдо, Албанија. Друштвото е создадено на 2 март 2012 година. Седиште на друштвото е во селото Требишта, во истоимената општина.

## Формирање

Здружението било заверено во регистарот во судот во Тирана на 2 март 2012 година. Друштвото е создадено за потребите на Македонците во Голо Брдо во Албанија. Како прв претседател на друштвото бил назначен Бесник Хасани, потпретседател е Илбер Кадриу и секретар на друштвото е Лавдарим Мета. Друштвото има поддршка од македонската политичка партија во Албанија. Се очекува да се отворат и ограноци на друштвото во општините Острени и Стеблово. Мост шестото друштво на Македонци во Албанија, по друштвата „Преспа“, „Илинден“, „Мир“, „Мед“ и „Гора“.

## Цел

Според претседателот, целта на друштвото е:

## Наводи

## Поврзано
* Голо Брдо
* Мала Преспа
* Македонци во Албанија

## Надворешни врски
* Македонците од Голо Брдо го формираа друштвото „Мост“ на dnevnik.com.mk

Категорија:Македонци во Албанија
Категорија:Македонска дијаспора
Тренко Рујанов

мини|десно|Тренко Рујанов
**Тренко (Тренто) Иванов Рујанов**, познат како *Крапјанин* (на српски: *Тренко Рујановић Крапљанин*) — србомански војвода, поранешен четник на Внатрешната македонско-одринска револуционерна организација.

## Животопис
Тренко Рујанов е роден во прилепското село Крапа, од каде доаѓа и неговиот прекар Крапјанин. Во 1895 година зема учество во Мелничкото востание на Македонскиот комитет како кичевски војвода со 9 души четници. Подоцна се приклучува во ВМОРО. Преминува на српска страна и предводи чета на српската пропаганда, составена од организациски ренегати.

На 18 јуни 1905 година Тренко заедно со Глигор Соколов води тричасовна борба во Степанци со четата на Панчо Константинов. На 15 април 1907 година во месноста *Јавор* кај селото Црешнево четата на Дачо Јотов паѓа во заседа поставена од четата на Тренко Крапјанин и србомани од Поречјето. Но, благодарение на добрите односи на ВМОРО со кехајата на Теовскииот манастир Камил ага, пристигнала турска потера која ја нападнала четата на Тренко, која дава 15 жртви.

По Младотурската револуција се легализира. Активноста ја обновил во пролетта 1910 година, кога Рујанов почнува да дејствува со петчленна чета во Прилепско. На 24 јуни 1910 година бугарскиот конзул во Битола, Тодор Недков пишува во извештајот до генералниот конзул во Солун, Атанас Шопов:

: *Во Прилепското 2-3 месеци наваму обиколува заедно со 3-4 четници војводата Тренто Руjaнов, од селото Крапа, Прилепската каза. И во однос на таа српска чета власта не презела никакви мерки* .

## Наводи

Категорија:Војводи на Српскиот комитет на четничката акција
Категорија:Србомани
Категорија:Крапа
Рамностран триаголник

{4} a^2
| angle       = 60°
}}
**Рамностран триаголник** (или еднаквостраничен триаголник)
 — триаголник каде сите три страни се еднакви. Ваквите триаголници се воедно и рамноаголни, т.е. трите агли се меѓусебно складни и имаат по 60°. Рамностраните триаголници се правилни многуаголници, па затоа можат да се наречат и правнилни триаголници.

## Основни својства
Ако рамностраниот триаголник има страна со должина *a*, тогаш со Питагорината теорема можеме да утврдиме дека: 
* плоштината изнесува A=\frac{\sqrt{3}}{4} a^2
* обемот изнесува p=3a\,\!
* полупречникот на опишаната кружница изнесува R=\frac{\sqrt{3}}{3} a
* полупречникот на впишаната кружница изнесува r=\frac{\sqrt{3}}{6} a
* тежиштето е центарот на опишаната и впишаната кружница
* висината од било која страна изнесува h=\frac{\sqrt{3}}{2} a.

## Поврзано
*Правоаголен триаголник
*Рамнокрак триаголник
*Рамностран многуаголник

## Наводи

## Надворешни врски
*

Категорија:Триаголници
Категорија:Тригонометрија